Борис Младенов-Young
Alopecia

chitanka.info

Alopecia[0]

Косичката, немирно разпиляна,

по-лъскава, по-мека от свила,

разреши то, но кичурче остана

на гребенчето в крехката ръка.

Огледа се в почуда и уплаха,

и нещо друго в този миг видя —

на малката възглавничка лъщяха

и други нейни кичури коса.

Попипа се, потърси огледало

и ужас личицето й смрази —

бе истината грозна осъзнало,

изхлипа и се потопи в сълзи!

Детенце мило, спри, недей плачи!

Ще ти пораснат къдрави коси.

Сидни, Австралия — 2016 г.

[0] Alopecia — косопадът след химиотерапия е временен. Често след това пораства къдрава коса. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.